cyanic-selkie/wikianc huggingface dataset:
চিন্ময় রায়
অভিনয় জীবন
১৯৪০ সালের ১৬ জানুয়ারি ব্রিটিশ ভারত (অধুনা বাংলাদেশের) কুমিল্লায় জন্ম নেয়া প্রথিতযশা এই কৌতুক অভিনেতার অভিনয় জীবন শুরু হয়েছিল কলকাতার থিয়েটার মঞ্চ থেকে। প্রথমে থিয়েটার ও নাট্যদলের সঙ্গে যুক্ত হন। নান্দীকারের সাথে যুক্ত থাকার পরে ছেড়ে দিয়ে শুরু করেন নাট্য ওয়ার্কশপ। তারপর সিনেমাতে দাপিয়ে অভিনয় করেছেন তিনি। মূলত কৌতুক চরিত্রে তার অভিনয়ের জন্য বৃহৎ পরিচিতি লাভ করেন তিনি। তপন সিংহের গল্প হলেও সত্যি দিয়ে শুরু করে সবার নজর কাড়েন চিন্ময় রায়। এরপর ‘মৌচাক’, ‘হাটেবাজারে’, ‘ওগো বধূ সুন্দরী’, ‘বসন্ত বিলাপ’, ‘গুপী গাইন বাঘা বাইন-এর মতো অসংখ্য ছবিতে অভিনয় করেছেন। টেনিদা চরিত্রে চারমূর্তি সিনেমায় তার অভিনয় বাংলা চলচ্চিত্র দর্শকদের কাছে তাকে অধিক জনপ্রিয় করে। ভারতের বাংলা সিনেমার নিজেকে প্রতিষ্ঠিত করেছিলেন অনন্য উচ্চতায়। ১৭ মার্চ রাতে সল্টলেকে নিজ বাসভবনে শেষনিঃশ্বাস ত্যাগ করেন তিনি। বয়স হয়েছিল ৭৮ বছর।
বিজয় (অভিনেতা)
বিজয় (জন্ম  জোসেফ বিজয় চন্দ্রশেখর  হিসেবে ২২শে জুন ১৯৭৪ সালে) হলেন একজন ভারতীয় চলচ্চিত্র অভিনেতা, প্লেব্যাক গায়ক এবং জনহিতৈষী যিনি তামিল চলচ্চিত্র শিল্পে কাজ করে থাকেন। ভক্তদের কাছে ইলায়াথালাপাথি (জুনিয়র কমান্ডার-ইন-চিফ্‌) অথবা থালাপাথি (কমান্ডার-ইন-চিফ্‌) নামেই বেশি পরিচিত, যিনি তামিল চলচ্চিত্রে অনেক জনপ্রিয় ও প্রভাবশালী অভিনেতাদের মধ্যে অন্যতম।
ব্যক্তিগত জীবন
বিজয় ২২শে জুন ১৯৭৪ সালে মাদ্রাজে (এখন চেন্নাই) জন্মগ্রহণ করেন। তার পিতা ছিলেন এস. এ. চন্দ্রশেখর, যিনি ছিলেন একজন তামিল ছবির পরিচালক এবং মা শোভা চন্দ্রশেখর, যিনিও একজন সনামধন্যা প্লেব্যাক গায়িকা এবং কার্ণাটিক ভোকালিস্ট।
চলচ্চিত্র তালিকা
বিজয়ের প্রত্যেকটি চলচ্চিত্র অনেকটা সফল:
চার সাহাবি
চার সাহাবি কিংবা সাহাবার চার স্তম্ভ হল একটি শিয়া ইসলামি পরিভাষা যা চারজন সাহাবিকে ইঙ্গিত করে যাঁরা ইসলামের নবী মুহাম্মদের মৃত্যুর পর আলী ইবনে আবী তালিবের প্রতি বিশ্বস্ত ও অনুগত ছিলেন:
এই শ্রেষ্ঠ চারজনের মধ্যে সালমানকে সাধারণত মহত্তম গণ্য করা হয়। হাদিসে বর্ণিত হয়েছে যে, মুহাম্মদ (স:) বলছেন:
"বিশ্বাসের দশটি মাত্রা রয়েছে। সালমান দশম (অর্থাৎ সর্বোচ্চ) মাত্রাধারী, আবু জর নবম এবং অষ্টম মাত্রায় রয়েছে মিকদাদ।"
মুহাম্মদের সাহাবীদের মধ্যে যাঁরা আলীর ঘনিষ্ঠ ছিলেন তাঁদের মুহাম্মদ জীবদ্দশাতেই শীʿআতু ʿআলী (شِيعَة عَلِيّ; আলীর দল) বলা হত। এই দলভুক্তদের সম্বন্ধেই জাবির আল-আনসারি থেকে নিম্নোক্ত হাদিসটি বর্ণিত হয়:
قَالَ رَسُولُ ٱللَّٰهِ (صَلَّىٰ ٱللَّٰهُ عَلَيْهِ وَآلِهِ وَسَلَّمَ): يَا عَلِيُّ أَبْشِرْ فَإِنَّكَ وَأَصْحَابُكَ وَشِيعَتُكَ فِي ٱلْجَنَّةِ
“রাসূলুল্লাহ সাল্লাল্লাহু আলাইহি ওয়াসাল্লাম বলেছেন: সুসংবাদ হে আলী! নিশ্চয় তুমি, তোমরা সাহাবা এবং তোমরা শীʿআ জান্নাতবাসী হবে।”
এই সাহাবিদের পরবর্তীতে প্রকৃত শিয়া বলে আখ্যায়িত করা হয়েছিল৷ আবদুল্লাহ ইবনে আব্বাস, উবাই ইবনে কাব, বিলাল ইবনে রাবাহ, মুহম্মদ ইবনে আবী বকর, মালিক আল-আশতার, এবং হুজাইফা ইবনুল ইয়ামান ছিলেন এই প্রকৃত শিয়াদের অন্তর্ভুক্ত। তবে চার সাহাবি তাঁদের আলীভক্তিতে বিশেষ স্বাতন্ত্র্য অর্জন করেছিলেন।
ঢালারচর ইউনিয়ন
পাবনা জেলার বেড়া উপজেলা র আমিনপুর থানার একটি ইউনিয়ন
ইতিহাস
ঢালারচর ইউনিয়ন বেড়া উপজেলার একটি এলাকা। ২০১৩ সালের ২০ শে অক্টোবর এই ইউনিয়ন নতুন আমিনপুর থানার আওতাভুক্ত হয়।
অবস্থান
এই ইউনিয়নের উত্তরে মাশুমদিয়া ইউনিয়ন,পুর্বে শিবালয় উপজেলা,দক্ষিণে গোয়ালন্দ উপজেলা,পশ্চিমে সাগরকান্দি ইউনিয়ন
নদ-নদী
এই ইউনিয়নের দক্ষিণে পদ্মা নদী পুর্ব পাশে যমুনা নদী, উত্তরে আত্রাই নদী রয়েছে
যোগাযোগ ব্যবস্থা
ঢালারচর ইউনিয়নের সাথে যোগাযোগের ব্যবস্থা : বেড়া উপজেলা থেকে প্রায় ২৫ কিলোমিটার সড়ক পথে এবং কাজিরহাট থেকে প্রায় ৫ কিলোমিটার পথ সড়ক পথে যোগাযোগ করা যেতে পারে। এইখানে রয়েছে এই অঞ্চলের একমাত্র ঢালারচর রেলওয়ে স্টেশন। এছাড়া ঢালারচর ইউনিয়ন পরিষদের চেয়ারম্যান এবং ইউনিয়ন পরিষদ অফিসরে সাথে যোগাযোগের মাধ্যম মোবাইল ফোন এবং সড়ক পথ। চেয়ারম্যানের নম্বর :০১৭৫২-০২৮৬৬৯ সচিবের নম্বর       : ০১৭১৭-২৯১২৫৮।
রাস্তা ঘাট
পাকা রাস্তা : ১০(দশ) টি কাঁচা রাস্তা : ২০ (কুড়ি) কিলোমিটার।
হাট বাজার
১.রামনারায়ন পুর হাট ও বাজার। ২.গোয়াল নগর হাট ৩.কাশেম মোড় হাট
শিক্ষা প্রতিষ্ঠান
উচ্চ মাধ্যমিক বিদ্যালয় ০১ টি, কলেজ নাই, সরকারী প্রাথমিক বিদ্যালয় ০৯ টি, বে-সরকারী প্রাথমিক বিদ্যালয় ০২ টি, মাদরাসা ০১ টি। এতিম খানা : নাই।
দর্শনীয় স্থান
১.কাশেম মোড় পদ্মা-যমুনা মিলিত স্থান। ২.চরদূর্গাপুর ও কোমারপুর খানকা শরীফ। ৩.একশত একর কলাবাগান ৪.বেড়ীবাঁধ বেষ্ঠিত বাবলা বাগান।
এনজিও
ঢালারচর ইউনিয়নটি দুর্গম এবং চরাঞ্চল এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে। তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি
ধর্ম ও ধর্মীয় উৎসব
শতভাগ মুসলীম গোত্রীয়
খাদ্য
ধান,গম,রসুন,পিয়াজ,চিনাবাদাম,মাসকালাই, মসুর,ধনিয়া,পাট,তিল,সরিষা ইত্যাদি।
গুটেং
গুটেং শব্দের অর্থ "সোনার জায়গা"। গুটেং দক্ষিণ আফ্রিকার ৯টি রাজ্যের অন্যতম। ২৭ এপ্রিল ১৯৯৪ দক্ষিণ আফ্রিকার প্রথম সর্বদলীয় নির্বাচনের মাধ্যমে তৈরি হয়। প্রথমে এর নাম দেওয়া হয় Pretoria–Witwatersrand–Vereeniging (PWV)। পরে ডিসেম্বর ১৯৯৪ এর নতুন নাম রাখা হয়।.
এটি অত্যন্ত নগরায়িত, যার মধ্যে রয়েছে দেশের বৃহত্তম শহর, জোহেন্সবার্গ, দেশের প্রশাসনিক রাজধানী, প্রিটোরিয়া এবং অন্যান্য বৃহৎ শিল্প এলাকা যেমন মিডল্যান্ড এবং ভান্ডারবিজলপার্ক।
১০১৯৫৫ বেনু
বেনু,এপোলো গ্রুপের একটি গ্রহাণু, নাসার লিনিয়ার প্রজেক্টের মাধ্যমে এটি আবিষ্কৃত হয়। পৃথিবীর সাথে এর সংঘর্ষ হওয়ার সম্ভাবনা প্রবল। সেন্ট্রি যা ক্রমাগত সে সকল গ্রহাণু গুলোকে পরীক্ষণ করে চলেছে যে গুলো আগামী শতাব্দীর মধ্যে পৃথিবীর কক্ষপথে ঢুকে পড়তে পারে। বেনু সম্পর্কে বিস্তারিত তথ্য সংগ্রহের জন্যে নাসা "ওসিরিস রেক্স" মিশন চালনা করেছে, যা গ্রহাণুটির গঠনগত প্রকৃতি ও আকৃতি সম্পর্কে সুষ্ঠু ধারণা দিবে। বর্তমান ধারণা বা হিসেব অনুযায়ী বেনুর পৃথিবীতে আঘাত হানার সময়সীমা ২১৭৫ থেকে ২১৯৬ সালের মধ্যে ধরা হয়। পৃথিবীর সাথে এর সংঘর্ষ হলে সম্ভাব্য প্রতিক্রিয়া হবে প্রায় ১২০০ মেগা টনের কাছাকাছি।
গুগল বম্বিং
গুগল বোমা (ইংরেজি: Google Bomb গূগ্‌ল্‌ বম্‌) বা গুগল ধোলাই (ইংরেজি: Google Wash গূগ্‌ল্‌ ওয়াশ্‌) একটি ইন্টারনেট স্ল্যাং।
গুগল বোমা হামলা হয় ব্যবসায়িক, রাজনৈতিক, বা হাস্যকর উদ্দেশ্যে (বা এর কিছু সংমিশ্রণ) জন্য করা হয়। গুগল সার্চ ইঞ্জিনের র‌্যাংকিং-এ কোন ওয়েব পেজের অবস্থান নাটকীয় গতিতে উপরে তুলে আনার জন্য এটি বেশ ব্যবহৃত হয়। গুগল সার্চ ইঞ্জিনে ব্যবহৃত অ্যাল্‌গরিদম অনুসারে যত বেশি সংখ্যক অন্যান্য ওয়েব পেজে একটি পেজের সংযোগ (Link) দেয়া থাকবে, সার্চ ইঞ্জিনের ফলাফলে তার অবস্থান হওয়ার সম্ভাবনা তত উপরে। গুগল বোমা-র ব্যবহারকারী এই গুগলের এই বৈশিষ্ট্যটি অপব্যবহারের সুযোগ নেন। বেশির ভাগ সময়ই এর উদ্দেশ্য হয় নিখাদ মজা অথবা রাজনৈতিক।
২০০১ সালে, এপ্রিলের ৬ তারিখে প্রকাশিত একটি নিবন্ধে অ্যাডাম ম্যাথিস (Adam Mathes) প্রথম "গুগল বোমা" কথাটি ব্যবহার করেন। একটি ক্রিয়া এবং একটি বিশেষ্য উভয় হিসাবে ব্যবহৃত, 'গুগল বোম্বিং' মে ২০০৫ সালে নিউ অক্সফোর্ড আমেরিকান অভিধানে চালু করা হয়েছিল।
এ মুহূর্তে (সেপ্টেম্বর ৩, ২০০৬) কেউ যদি গুগলে গিয়ে "Failure" কথাটি লিখে ভাগ্যবান মনে করছি (ইংরেজিতে I'm Feeling Lucky) বোতামটি চেপে সন্ধান করেন তাহলে গুগল তাকে যুক্তরাষ্ট্রের রাষ্ট্রপতি জর্জ ডব্লিউ বুশের অফিসিয়াল ওয়েব পেজে নিয়ে যাবে। এটি গুগল বোমার একটি মজার উদাহরণ। গুগল বোমা সাধারণত দীর্ঘজীবী হয়না। অল্প কিছুদিনের মধ্যেই সবাই এর খবর পেয়ে যায়। তখন বিভিন্ন ওয়েব পেজে ক্রমাগত এর উপর লেখালেখি হতে থাকে। এক সময় একই কি-ওয়ার্ডের (keyword) জন্য আগের পেজটি আর পাওয়া যায়না।
তথ্যসূত্র
גוגל (מנוע חיפוש)
মার্কিন সামরিক বাহিনীতে যৌন নিপীড়ন
ডান|থাম্ব|450x450পিক্সেল| মার্কিন সেনাবাহিনীতে যৌন হয়রানি/অ্যাসল্ট রেসপন্স অ্যান্ড প্রিভেনশন (শার্প) দ্বারা তৈরি পোস্টার। মার্কিন যুক্তরাষ্ট্রের সশস্ত্র বাহিনীতে যৌন নিপীড়ন একটি চলমান সমস্যা, যা অতীতে ব্যাপক মিডিয়া প্রচারণা পেয়েছে। পেন্টাগনের ২০১২ সালের একটি জরিপে দেখা গেছে যে সে বছর প্রায় ২৬,০০০ জন নারী ও পুরুষ যৌন নির্যাতনের শিকার হয়েছিল; এর মধ্যে, কেবল ৩,৩৭৪ টি মামলা হয়েছে। পেন্টাগনের ২০১৩ সালের একটি নতুন প্রতিবেদনে দেখা গেছে যে ৫,০১১ জন সেনা নিপীড়নের ঘটনা জানিয়েছে। কেউ কেউ আশাবাদী যে প্রতিবেদনে এই বৃদ্ধি ভুক্তভোগীদের "ব্যবস্থার মধ্যে আরও আরামদায়ক" হওয়ার ইঙ্গিত দেয়। রিপোর্ট করা মামলার মধ্যে মাত্র ৪৮৪ টি মামলার বিচার হয়েছে; ৩৭৬ জন দোষী সাব্যস্ত হয়েছে। আরেকটি তদন্তে দেখা গেছে যে মার্কিন যুক্তরাষ্ট্রের বিমান বাহিনীর প্রতি পাঁচজন মহিলার মধ্যে একজন যারা পরিষেবা সদস্যদের দ্বারা যৌন নিপীড়নের শিকার হয়েছিল।
প্রতিরক্ষা দপ্তর কর্তৃক ২০১৫ সালে পরিচালিত একটি জরিপে দেখা গেছে যে গত বছর রিপোর্ট করা ৫২% সক্রিয় সেবা সদস্যরা যৌন নিপীড়নকে পেশাগত, সামাজিক ও প্রশাসনিক পদক্ষেপ বা শাস্তির আকারে গ্রহণ করেছিলেন। চাকরিতে থাকা সক্রিয় সৈন্যদের বিরুদ্ধে প্রতিশোধ নেওয়া ছাড়াও, যৌন নিপীড়নের রিপোর্ট করা অনেক প্রাক্তন সেনা সদস্যকে বরখাস্ত করা পর চলে যেতে বাধ্য করা হয়েছিল। বরখাস্ত করার কারণগুলির মধ্যে একটি হল "ব্যক্তিত্বের ব্যাধি" থাকা বা যৌন নিপীড়নের সাথে জড়িত অসদাচরণ, যেমন ভ্রাতৃত্ব বা (সমাপ্তির আগে জিজ্ঞাসা করবেন না, বলবেন না) সমকামিতার সাথে জড়িত হওয়া, এমনকি সমকামী আচরণ যদি অসম্মতিপূর্ণ হয়।
যেসব ঘটনা প্রচারিত হয়েছে তার মধ্যে ১৯৯১-এর টেইলহুক কেলেঙ্কারি, ১৯৯৬-এর অ্যাবারডিন কেলেঙ্কারি, ২০০৩-এর ইউএস এয়ার ফোর্স একাডেমি যৌন নিপীড়ন কেলেঙ্কারি, ১৯৯৫-এর ওকিনাওয়া ধর্ষণের ঘটনা এবং ২০০৯-১২-এর ইউনাইটেড স্টেটস এয়ার ফোর্স বেসিক ট্রেনিং কেলেঙ্কারি রয়েছে। এই সমস্যা মোকাবেলার প্রচেষ্টায় প্রতিরক্ষা বিভাগ 'প্রতিরক্ষা বিভাগ যৌন অত্যাচার প্রতিক্রিয়া নীতি' জারি করে। ২০০৪ সালের জাতীয় প্রতিরক্ষা অনুমোদন আইনের একটি বিধানের জন্য মার্কিন যুক্তরাষ্ট্রের সামরিক একাডেমিতে যৌন হয়রানি ও হামলার বিষয়ে তদন্ত ও প্রতিবেদন প্রয়োজন। ইরাক যুদ্ধে নারী সৈনিকদের অভিজ্ঞতা জরিপ করে দ্য নিউইয়র্ক টাইমস-এ ২০০৭ সালের মার্চ মাসে প্রকাশিত একটি প্রতিবেদন যুদ্ধের চাপ ও যৌন নিপীড়নের সংমিশ্রণের ফলে পোস্ট ট্রমাটিক স্ট্রেস সিনড্রোমের উল্লেখযোগ্য ঘটনাসমূহকে তুলে ধরে। ইরাক ও আফগানিস্তানের মহিলা ভেটেরান্স যারা ভেটেরান্স অ্যাফেয়ার্স (ভিএ) সুবিধায় পরিদর্শন করেছেন, তাদের মধ্যে ১৫% সামরিক যৌন অত্যাচার কথা শিকার করেছেন।
বাংলাদেশ ইনস্টিটিউট অব পিস সাপোর্ট অপারেশন ট্রেনিং
বাংলাদেশ ইনস্টিটিউট অব পিস সাপোর্ট অপারেশন ট্রেনিং বা বিপসট। বাংলাদেশ সামরিক বাহিনী মালিকানাধীন এবং পরিচালিত একটি সংস্থা। যা জাতিসংঘ মিশনের জন্য বাংলাদেশ সেনা ও পুলিশ সদস্যদের প্রশিক্ষণ দেয়। এটি বাংলাদেশের গাজীপুরের রাজেন্দ্রপুর সেনানিবাসে অবস্থিত। এটি বন্ধুত্বপূর্ণ দেশসমূহের সামরিক কর্মীদেরও প্রশিক্ষণ দিয়ে থাকে।
ইতিহাস
বাংলাদেশ সরকার জুনে ১৯৯৯ সালে এই ইনস্টিটিউটটি গঠন করেছিল। ২০১১ সালে জাতিসংঘের সেক্রেটারি জেনারেল বান কি মুন ইনস্টিটিউট পরিদর্শন করেছেন এবং জাতিসংঘে বাংলাদেশের শান্তিরক্ষী বাহিনীর ভূমিকার প্রশংসা করেছেন। ২০১৬ সালে দ্য রয়েল থাই আর্মি ইনস্টিটিউটটি ব্যবহারের আগ্রহ প্রকাশ করে। ইনস্টিটিউটে ল্যাব ফরাসি জাতীয় বিদেশী ভাষাতে প্রশিক্ষণ দেয়। ইতিমধ্যে প্রতিষষ্ঠানটি ১০,০০০ এরও বেশি বাংলাদেশী শান্তিরক্ষীদের প্রশিক্ষণ দিয়েছে।
মিকায়েল চুইসেন্স
মিকায়েল চুইসেন্স (জন্ম ১৬ আগস্ট ১৯৯৯) হলেন একজন ফরাসি ফুটবলার যিনি একজন মিডফিল্ডার হিসেবে জার্মান ক্লাব বরুশিয়া মুঞ্চেনগ্লাডব্যাচ-এর হয়ে খেলে থাকেন।
ইমতিয়াজ আহমেদ নকীব
ইমতিয়াজ আহমেদ নকীব (জন্ম: ৯ সেপ্টেম্বর ১৯৭৪; ইমতিয়াজ আহমেদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। নকীব তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন।
১৯৮৯–৯০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৫ মৌসুম অতিবাহিত করেছিলেন। অতঃপর ১৯৯৫–৯৬ মৌসুমে তিনি মুক্তিযোদ্ধা সংসদে যোগদান করেছিলেন। সর্বশেষ ২০০০–০১ মৌসুমে, তিনি মুক্তিযোদ্ধা সংসদ হতে ঢাকা মোহামেডানে যোগদান করেছিলেন; ঢাকা মোহামেডানের হয়ে ৬ মৌসুম খেলার পর তিনি অবসর গ্রহণ করেছিলেন।
১৯৯০ সালে, নকীব বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৮ ম্যাচে ৪টি গোল করেছিলেন।  দলগতভাবে, নকীব সর্বমোট ৬টি শিরোপা জয়লাভ করেছিলেন, যার মধ্যে ৫টি ঢাকা মোহামেডানের হয়ে এবং ১টি মুক্তিযোদ্ধা সংসদের হয়ে জয়লাভ করেছিলেন।
প্রারম্ভিক জীবন
ইমতিয়াজ আহমেদ নকীব ১৯৭৪ সালের ৯ই সেপ্টেম্বর তারিখে বাংলাদেশের নরসিংদীতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
১৯৯০ সালে, নকীব আন্তর্জাতিক ফুটবলে বাংলাদেশের হয়ে অভিষেক করেছিলেন। জাতীয় দলের হয়ে অভিষেকের প্রায় ৪ বছর পর, বাংলাদেশের জার্সি গায়ে প্রথম গোলটি করেছিলেন; ১৯৯৪ সালের ১৪ই সেপ্টেম্বর তারিখে, ভারতের বিরুদ্ধে ম্যাচে বাংলাদেশের হয়ে তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
১৯৯৭ সালের ৫ই সেপ্টেম্বর তারিখে নকীব ২২ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। নেপালের কাঠমান্ডুর দশরথ রঙ্গশালা স্টেডিয়ামে অনুষ্ঠিত মালদ্বীপের বিরুদ্ধে উক্ত ম্যাচটি ১–১ গোলে ড্র হয়েছিল, ম্যাচটিতে তিনি বাংলাদেশের হয়ে সমতাসূচক গোলটি করেছিলেন। আন্তর্জাতিক ফুটবলে, তার ৮ বছরের খেলোয়াড়ি জীবনে তিনি সর্বমোট ৮ ম্যাচে ৪টি গোল করেছিলেন।
ব্যক্তিগত জীবন
নকীব মেহজাবিন নাজের সাথে বিবাহ বন্ধনে আবদ্ধ হয়েছেন। তাদের উভয়ের দুটি পুত্রসন্তান রয়েছে।
কম্পিউটার নেটওয়ার্ক
thumb| কম্পিউটার নেটওয়ার্ক (Computer network) হচ্ছে এমন একটি ব্যবস্থা যাতে দুই বা ততোধিক কম্পিউটার একসাথে যুক্ত থাকে। কম্পিউটার নেটওয়ার্ক ব্যবহারকারীরা ফাইল, প্রিন্টার ও অন্যান্য সম্পদ ভাগাভাগি করে ব্যবহার করতে পারেন, একে অপরের কাছে বার্তা পাঠাতে পারেন এবং এক কম্পিউটারে বসে অন্য কম্পিউটারে প্রোগ্রাম চালাতে পারেন।
নেটওয়ার্ক এর বাংলা অর্থ বিস্তীর্ণ জালিকা ।
উপাদান
একটি নেটওয়ার্কে মূলত তিনটি উপাদান থাকে: অ্যাপ্লিকেশন সফটওয়্যার, নেটওয়ার্ক সফটওয়্যার এবং নেটওয়ার্ক হার্ডওয়্যার।
নেটওয়ার্কে ট্রান্সমিট করা তথ্য বাইনারি ডিজিট বা বিট আকারের হয়, যাতে কম্পিউটারের ইলেকট্রনিক বর্তনী সহজেই তা প্রক্রিয়া করতে পারে।
প্রকারভেদ
কম্পিউটার নেটওয়ার্কে সাধারণত ৪ ভাগে ভাগ করা যায় যথা-
লোকাল এরিয়া নেটওয়ার্ক
LAN (Local Area Network), একে সংক্ষেপে ল্যান (LAN) বলা হয় । একই বিল্ডিং এর মাঝে কয়েকটি কম্পিউটার নিয়ে গঠিত নেটওয়ার্ককে বলা হয় লোকাল এরিয়া নেটওয়ার্ক (Local Area Network) এই ধরনের নেটওয়ার্কের গঠন খুব সহজ, এর্ং এর জন্য ব্যবহৃত ডিভাইস সমুহের দাম খুব কম । এই ধরনের নেটওযার্কে ব্যবহৃত ডিভাইস সমুহ হল হাব, সুইচ , রিপিটার । আমাদের দৈনন্দিন জীবনে আমরা লোকাল এরিয়া নেটওয়ার্ক বা LAN ই ব্যবহার করে থাকি। ছোট-মাঝারি অফিস-আদালত ও ব্যবসা-বাণিজ্যে এ নেটওয়ার্ক ব্যবহৃত হয়। এর মূল উদ্দেশ্য থাকে ডিভাইসসমূহের পরস্পরের মধ্যে তথ্য এবং রিসোর্স শেয়ার করা। ছোট-মাঝারি অফিসে LAN তৈরি করে প্রিন্টার, মডেম, স্ক্যানার, ইত্যাদি ডিভাইসের জন্য সাশ্রয় করা যেতে পারে।
মেট্রোপলিটান এরিয়া নেটওয়ার্ক
MAN (Metropolitan Area Network) : মেট্রোপলিটান এরিয়া নেটওয়ার্ক (Metropolitan Area Network), একে সংক্ষেপে ম্যান (MAN) বলা হয় । একই শহরের মধ্যে অবস্থিত কয়েকটি ল্যানের সমন্বয়ে গঠিত ইন্টারফেসকে বলা হয় মেট্রোপলিটন এরিয়া নেটওয়ার্ক (MAN)। এ ধরনের  নেটওয়ার্ক ৫০-৭৫ মাইল পর্যন্ত বিস্তৃত হতে পারে। এই নেটওয়ার্কর ডাটা ট্রান্সফার স্পিড গিগাবিট পার সেকেন্ড। এ ধরনের নেটওয়ার্ক এ ব্যবহৃত ডিভাইস গুলো হলো রাউটার, সুইজ, মাইক্রোওয়েভ এন্টেনা ইত্যাদি।
ওয়াইড এরিয়া নেটওয়ার্ক
WAN (Wide Area Network) :ওয়াইড এরিয়া নেটওয়ার্ক (Wide Area Network), একে সংক্ষেপে ওয়্যান (WAN) বলা হয় । দূরবর্তী ল্যানসমূকে নিয়ে গড়ে উঠা নেটওয়ার্ককে ওয়াইড এরিয়া নেটওয়ার্ক বলে। (WAN)। সাধারণত ‍ দুটি ভিন্ন ভিন্ন দেশের মধ্যে এই ধরনের নেটওয়ার্ক গড়ে ওঠে । এ ধরনের নেটওয়ার্ক এর ডাটা ট্রান্সফার স্পীড ৫৬ কেবিপিএস থেকে ১.৫৪৪ এমবিপিএস। এ ধরনের নেটওয়ার্কের গঠন বেশ জটিল এবং সাধারণত বিশাল ভৌগোলিক এলাকা নিয়ে বিস্তৃত। এ ধরনের নেটওয়ার্কে ব্যবহৃত ডিভাইসগুলো হলো রাউটার, মডেম, ওয়্যান সুইজ ইত্যাদি।
গণযোগাযোগ অধিদপ্তর
গণযোগাযোগ অধিদপ্তর একটি সরকারি অধিদপ্তর, যেটি সরকারি মালিকানাধীন সংবাদমাধ্যম পরিচালনা করে থাকে। এটির প্রধান কার্যালয় ঢাকায় অবস্থিত। এটি বাংলাদেশ সরকারের তথ্য মন্ত্রণালয়ের আওতাধীন।
ইতিহাস
গণযোগাযোগ অধিদপ্তর তথ্য ও সম্প্রচার মন্ত্রণালয়ের অধীন সরকারের মাঠপর্যায়ের একটি প্রচারমূলক প্রতিষ্ঠান। ব্রিটিশ ভারতে ১৯২৪ সালে তৎকালীন তথ্য বিভাগের আওতায় পাবলিসিটি ডিপার্টমেন্ট নামে কোলকাতাস্থ রাইটার্স বিল্ডিংয়ে এই বিভাগের  কার্যক্রম শুরু হয়। ১৯৪৭ সালে দেশবিভাগের  পর তৎকালীন  পাকিস্তান সরকারের তথ্য ও বেতার মন্ত্রণালয়ের অধীনে ফিল্ড পাবলিসিটি, নিউজ, ফিল্ম প্রভৃতি শাখাসমূহ  নিয়ে পাবলিক রিলেশনস ডাইরেক্টরেট গঠিত হয়। বাংলাদেশ স্বাধীন হওয়ার  পর দেশের তৃণমূল পর্যায়ে অনগ্রসর ও  নিরক্ষর  জনগণকে  শিক্ষিত করার মাধ্যমে  উন্নয়ন  কার্যক্রমে  উদ্বুদ্ধ ও সম্পৃক্ত  করার  বিষয়টি গুরুত্ব সহকারে  বিবেচনা  করে ১৯৭২ সালে তৎকালীন পাকিস্তান আমলের ফিল্ড পাবলিসিটি (মাঠ প্রচার), বাংলাদেশ পরিষদ, জাতীয় পুনর্গঠন সংস্থা (বিএনআর) এবং মহিলা শাখাকে একত্রিত করে ১৯৭২ সালে ২রা অক্টোবর গণযোগাযোগ অধিদপ্তর প্রতিষ্ঠা  করা হয়।
তথ্যসূত্র
২। http://www.masscommunication.gov.bd/site/page/f95d4dbf-2e2d-412f-a40b-c25a5eb192c6/-
ব্রহ্মসংগীত
থাম্ব|১৮৮৬ থেকে একটি সংরক্ষণাগার ব্রহ্মসংগীত হল ব্রাহ্মসমাজের উপাসনার নিমিত্ত রচিত ও গেয় আধ্যাত্মিক সঙ্গীত পদাবলি। সাধারণ ব্রাহ্মসমাজ কর্তৃক প্রকাশিত আধ্যাত্মিক সংগীত সংগ্রহ। ঊনবিংশ শতাব্দীর প্রথম ভাগ থেকে বিংশ শতাব্দীর মধ্যভাগ পর্যন্ত সময় ব্রহ্মসঙ্গীতের রচনাকাল। ‘ব্রহ্মসংগীত’ নামটি ব্রাহ্মসমাজ প্রতিষ্ঠাতা ও প্রথম ব্রহ্মসঙ্গীত রচয়িতা রাজা রামমোহন রায় প্রদত্ত। ১৮২৮ সালে রাজা রামমোহন তার ও তার কয়েকজন বন্ধুর রচিত গান নিয়ে প্রথম ‘ব্রহ্মসঙ্গীত’ নামক এক সঙ্গীত সংকলন প্রকাশনা শুরু হয়। রাজনারায়ণ বসু ও আনন্দচন্দ্র বেদান্তবাগীশ সম্পাদিত রাজা রামমোহন রায় প্রণীত গ্রন্থাবলীর অন্তর্গত ব্রহ্মসঙ্গীত-এ গানের সংখ্যা ১১৬। বঙ্গীয় সাহিত্য পরিষদ প্রকাশিত রামমোহন গ্রন্থাবলীতে ১২টি গান রামমোহনের রচনা বলে সন্নিবিষ্ট। এর মধ্যে প্রথম ও শেষটি ব্রহ্মসঙ্গীতের মূল সংস্করণে নেই। ১৯৩১ খ্রিস্টাব্দে প্রকাশিত সাধারণ ব্রাহ্মসমাজের সঙ্গীত প্রকাশ কমিটির সম্পাদক সতীশচন্দ্র চক্রবর্তী সম্পাদিত ব্রহ্মসঙ্গীত-এর একাদশ সংস্করণে ২১৫০ এর কিঞ্চিদধিক গান স্থান পেয়েছে। এই সংস্করণে প্রায় ৩৮০ টি নূতন সঙ্গীত গ্রহণ ও প্রায় ৩০টি পুরাতন সঙ্গীত পরিত্যাগ করা হয়েছে। বৈদিক ঝষি,মধ্যযুগের ভক্ত-কবি কবীর,গুরু নানক,মীরাবাঈ,তুলসীদাস ও ঊনবিংশ শতকের বহু লেখকের গানে সমৃদ্ধ সংকলনটি।
সংকলনের অধ্যায় সমূহ
গানগুলির ধরনের উপর বিচার করে সংকলনে চোদ্দটি অধ্যায়ে বিভক্ত করা হয়েছে। সেগুলি হল -
১৯৪০ খ্রিস্টাব্দে প্রকাশিত ব্রহ্মসঙ্গীতের দ্বাদশ সংস্করণে গানের সংখ্যা ১১৯৯ টি।
ব্রহ্মসঙ্গীত রচয়িতাগণ
রাজা রামমোহন ছাড়া অন্যান্য উল্লেখযোগ্য ব্রহ্মসংগীতকার হলেন মহর্ষি দেবেন্দ্রনাথ ঠাকুর, বিজয়কৃষ্ণ গোস্বামী, ত্রৈলোক্যনাথ সান্যাল, শিবনাথ শাস্ত্রী, রজনীকান্ত সেন, অতুলপ্রসাদ সেন, জ্যোতিরিন্দ্রনাথ ঠাকুর, সত্যেন্দ্রনাথ ঠাকুর, রবীন্দ্রনাথ ঠাকুর, দ্বিজেন্দ্রনাথ ঠাকুর, উপেন্দ্রকিশোর রায়চৌধুরী, সুকুমার রায়, প্রতাপচন্দ্র মজুমদার, স্বামী বিবেকানন্দ প্রমুখ। এছাড়া মীরাবাই, গুরু নানক ও কবীর রচিত কিছু ভজন ও বেদ ও উপনিষদ থেকে বিভিন্ন স্তোত্রও সুরসহযোগে ব্রহ্মসঙ্গীত রূপে গীত হয়।
২০১৯ বাংলাদেশ প্রিমিয়ার লিগ ফাইনাল
২০১৯ বাংলাদেশ প্রিমিয়ার লিগ ফাইনাল হচ্ছে দিন/রাতে অনুষ্ঠিত টুয়েন্টি২০ ক্রিকেট ম্যাচ, যেটি ২০১৯ সালের ৮ই ফেব্রুয়ারি তারিখে ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়। এই খেলার মাধ্যমে ২০১৯ বাংলাদেশ প্রিমিয়ার লিগের বিজয়ী দল নির্ধারিত হয়।।   ফাইনালে, ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয় শিরোপা লাভ করে। ফাইনালে ১৪১ রান করে তামিম ইকবাল ম্যাচসেরার পুরস্কার পান। ৫৫৮ রান করে রাইলি রুশো টুর্নামেন্টের সর্বোচ্চ রান সংগ্রাহক হন। সাকিব আল হাসান ২২ উইকেট নিয়ে উইকেট শিকারে শীর্ষ হন এবং আলরাউন্ডারের নৈপুণ্যে তিনি টুর্নামেন্টের সেরা খেলোয়াড়ের পুরস্কারও লাভ করেন।
মোহাম্মদ জাহিদ
মোহাম্মদ জাহিদ (محمد زاہد; জন্ম: ২ আগস্ট, ১৯৭৬) পাঞ্জাবের গাগ্গু মান্ডি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কাল থেকে ২০০০-এর দশকের সূচনাকাল পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
২০১৯ বাংলাদেশ প্রিমিয়ার লিগ ফাইনাল
কোয়ালিফায়ার
2018 BPL Champion is comilla
মোহাম্মদ জাহিদ
ঘরোয়া প্রথম-শ্রেণীর পাকিস্তানি ক্রিকেটে রাওয়ালপিন্ডি, মুলতান, পাকিস্তান কাস্টমস ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
২০১৯ বাংলাদেশ প্রিমিয়ার লিগ ফাইনাল
পটভূমি
ফাইনাল ম্যাচটি শের-ই-বাংলা জাতীয় ক্রিকেট স্টেডিয়াম এ কুমিল্লা ভিক্টোরিয়ানস এবং ঢাকা ডায়নামাইটস এর মধ্যে অনুষ্ঠিত হয়। কোয়ালিফায়ার ১ এ রংপুর রাইডার্স এবং কুমিল্লা ভিক্টোরিয়ানস এর মধ্যকার ম্যাচে জয়লাভ করে কুমিল্লা ভিক্টোরিয়ানস সরাসরি ফাইনালে যায়। ঢাকা ডায়নামাইটস কোয়ালিফায়ার ২ এ রংপুর রাইডার্স কে হারিয়ে ফাইনালে উঠে।
মোহাম্মদ জাহিদ
প্রথম-শ্রেণীর ক্রিকেট
১৯৯৫-৯৬ মৌসুম থেকে ২০০৯ সাল পর্যন্ত মোহাম্মদ জাহিদের প্রথম-শ্রেণীর খেলোয়াড়ী জীবন চলমান ছিল। পাকিস্তানের ফাস্ট বোলার তৈরির ঊর্বরক্ষেত্র হিসেবে বিবেচিত পাঞ্জাব থেকে মোহাম্মদ জাহিদের অংশগ্রহণ। দীর্ঘদিন পর তাকে প্রকৃত ফাস্ট বোলার হিসেবে উত্থান ঘটেছে বলে জানানো হয়। তার বোলিং প্রকৃতই ভয়ঙ্কর পর্যায়ের ছিল ও ব্যাটিংকারী দলকে সন্ত্রস্ত অবস্থায় থাকতে হতো।
খেলোয়াড়ী জীবনের মাঝামাঝি সময়ে পিঠের আঘাতের কারণে তাকে অস্ত্রোপচার করতে হয়েছিল। জানুয়ারি, ২০০৩ সাল পর্যন্ত খেলা চালিয়ে যান।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন মোহাম্মদ জাহিদ। ২৮ নভেম্বর, ১৯৯৬ তারিখে রাওয়ালপিন্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ২০০৩ তারিখে কেপ টাউনে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।
প্রথম পাকিস্তানি বোলার হিসেবে আন্তর্জাতিক ক্রিকেট অভিষেকে দশ উইকেট পান। ১৯৯৬ সালে নিউজিল্যান্ডের বিপক্ষে খেলায় তিনি এগারো উইকেট শিকার করেছিলেন। ২৮ নভেম্বর, ১৯৯৬ তারিখে রাওয়ালপিন্ডিতে শুরু হওয়া সিরিজের দ্বিতীয় টেস্টে এ সাফল্য পান। তন্মধ্যে, দ্বিতীয় ইনিংসে ৭/৬৬ বোলিং পরিসংখ্যান গড়েছিলেন তিনি। এরফলে, একমাত্র পাকিস্তানি বোলার হিসেবে টেস্ট অভিষেকে দশ বা ততোধিক উইকেট লাভের কৃতিত্ব প্রদর্শন করেন। এ পর্যায়ে বিশ্বের সেরা ব্যাটসম্যান ব্রায়ান লারাকে প্রথম তিন বলে বিভ্রান্তিতে ফেলে চতুর্থ বলে কট বিহাইন্ডে বিদেয় করেছিলেন তিনি।
অবসর
শ্রীলঙ্কা সফরে পিঠের আঘাতে আক্রান্ত হন। পিঠের অস্ত্রোপচারের পর তাকে বিশ্ব ক্রিকেট অঙ্গনে খেলতে দেখা যায়নি। ১৯৯৮ সালে দক্ষিণ আফ্রিকার বিপক্ষে স্বল্প সময়ের জন্যে সিরিজে অংশ নিলেও তার পেস যথেষ্ট কমে যায় এবং নিখুঁত নিশানা বরাবর বল ফেলতে দেখা যায়নি। দক্ষিণ আফ্রিকার বিপক্ষে নিজস্ব শেষ টেস্ট খেলায় অংশ নিয়েছিলেন। এ পর্যায়ে তিনি গ্রেইম স্মিথ ও হার্শেল গিবসের মধ্যকার প্রথম উইকেট জুটিতে রেকর্ডসংখ্যক ৩৬৮ রান অবলোকন করেছিলেন। এরপর, তাকে পাকিস্তান দল থেকে বাদ দেয়া হয়।
লিভারপুল ও জেলা ক্রিকেট প্রতিযোগিতায় লিভারপুলভিত্তিক সেফটন পার্ক ক্রিকেট ক্লাবের পক্ষে খেলেছেন। ২০১৪ সালে সাউথ ইয়র্কশায়ার ক্রিকেট লীগে হুইসটন ক্রিকেট ক্লাবের পক্ষে খেলেন।
মূল্যায়ন
কিশোর অবস্থাতেই মোহাম্মদ জাহিদ তার পেস বোলিংয়ের কারণে প্রসিদ্ধি লাভ করেন। বিখ্যাত বামহাতি ব্যাটসম্যান ব্রায়ান লারা তার মুখোমুখি হবার পর মন্তব্য করেন যে, তার দেখা বিশ্বের অন্যতম সেরা দ্রুতগতিসম্পন্ন বোলার তিনি। তবে, ক্যামেরার মান ও জাহিদের পিঠের গুরুতর আঘাতের কারণে খেলোয়াড়ী জীবন স্বল্পকালীন বিধায় তার অগণিত সমর্থক, ক্রিকেটবোদ্ধা ও খেলোয়াড়েরা তার প্রকৃত বোলিং গতিবেগ কত ছিল তা ধরা সম্ভব হয়নি।
সতীর্থ পাকিস্তানি পেসার ও ২০০৩ সালের ক্রিকেট বিশ্বকাপে দ্রুতগতিসম্পন্ন বোলিং করে বিশ্বরেকর্ডের অধিকারী শোয়েব আখতারের অভিষেকের স্বল্পকাল পরই মোহাম্মদ জাহিদের খেলোয়াড়ী জীবনের সূত্রপাত ঘটে। আলাপচারিতামূলক অনুষ্ঠানে রমিজ রাজা’র সাথে একান্ত স্বাক্ষাৎকার শোয়েব আখতার মন্তব্য করেন যে, ১৯৯৭ সালে বোলিংয়ের সময়ই তিনি তার তুলনায় অধিক গতিসম্পন্ন পেস বোলিং করতেন।
১২ নং ক্রোমোজোম (মানবদেহ)
১২ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ১২ নং ক্রোমোসমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ১২ সম্ভবত ১০০০ থেকে ১৩০০ টা জীন ধারণ করে। এটা তার সাথে সাথে হোমিওবক্স C নামক জীনগুচ্ছ কেও ধারণ করে।
সান্তাহার
সান্তাহার বাংলাদেশের রাজশাহী বিভাগের অন্তর্গত বগুড়া জেলায় অবস্থিত একটি শহর। এই শহরটি আদমদীঘি উপজেলার প্রধান শহর। এ শহরটি বহুপূর্ব থেকেই রেল যোগাযোগের জন্য বিখ্যাত।
নামকরণ
বর্তমানে এ শহর সান্তাহার নামে পরিচিত হলেও এর পূর্ব নাম সুলতানপুর। মূলত তখন এটি রাজশাহী জেলার অন্তর্গত ছিলো। ব্রিটিশরা তখন এ অঞ্চলে রেলযোগাযোগ সম্প্রসারণের উদ্যেগ নেয়। যে মৌজাটির উপর রেল স্টেশন তৈরি করা হয় তা ছিল সাঁতাহার মৌজা। সান্তাহার রেল জংশন স্টেশনের সরকারি কোড STU। সে সময় আদমদীঘি থানাধীন সুলতানপুর বাজার (বর্তমানে নওগাঁ জেলার সদর থানাধীন) অত্র এলাকার বিখ্যাত ও প্রসিদ্ধ বাজার হিসেবে গড়ে উঠায় অত্র রেল স্টেশনের নাম সুলতানপুর রাখা হয়। সে হিসাবে SULTANPUR ইংরেজি নাম হতে S T U নিয়ে সান্তাহার রেলওয়ে জংশন স্টেশনের কোড STU নির্ধারণ করা হয়। যা এখন পর্যন্ত বহাল আছে। এই জংশন স্টেশনটি সাঁতাহার মৌজার মধ্যে প্রতিষ্ঠিত হওয়ায় স্থানীভাবে সাঁতাহার নামই পরিচিত হতে থাকে। তৎকালীন অধিকাংশ অফিসার ইংরেজি বা অন্য ভাষাভাষী হবার কারণে, তারা ইংরেজি তে সাঁতাহার লিখতে গিয়ে চন্দ্রবিন্দু থাকার কারণে(সাঁ – San তা- Ta হার -Har) সান্তাহার বানিয়ে ফেললেন। বাংলা ভাষা ব্যবহারের ক্ষেত্রে যে কোন শব্দের সঙ্গে চন্দ্রবিন্দু থাকার কারণে ইংরেজি বানানের সময় চন্দ্রবিন্দু এর স্থলে ইংরেজি বর্ণ N ব্যবহারের নিয়ম রয়েছে। তাই বাংলা সাঁতাহার এর ইংরেজি অপভ্রংশ Santahar নামটি অধিক ব্যবহারের কারণে সান্তাহার নামটি ব্যাপকভাবে পরিচিতি লাভ করে।সাঁতাহারের ইংরেজি বানান Santahar কালক্রমে ব্যাপকভাবে সান্তাহার নামে পরিচিতি হওয়ায় সুলতানপুর নামটি বিলুপ্ত হয়। ১৯৪৭ খ্রিষ্টাব্দে ব্রিটিশ উপনিবেশ শেষ হলে সুলতানপুর নামটি পুরোপুরি বিলুপ্ত হয় এবং সরকারিভাবে সান্তাহার নামটি ব্যবহার শুরু হয়। তবে সান্তাহার রেল স্টেশনের কোড STU রয়ে যায়।
ইতিহাস
১৮০০ খ্রিস্টাব্দের শেষ ভাগে ভারতীয় উপমহাদেশে যে সামান্য কয়েকটি শহর দ্রুত আধুনিক হয়ে ওঠে সান্তাহার তার মধ্যে অন্যতম। সান্তাহার একটি রেল প্রসিদ্ধ শহর। ইষ্ট ইন্ডিয়া কোস্পানির ভাইসরয় লর্ড ডালহৌসি আসার পর থেকে এ অঞ্চলে রেল সম্প্রসারনের কাজ শুরু হয়। ভারতীয় উপমহাদেশে রেল সম্প্রসারনের জন্য ব্রিটিশ সরকারের পদক্ষেপে ১৮৫০ এর দিকে প্রথম খুলনা এলাকায় প্রথম কাজ শুরু করলেও মাটির কারণে তা ব্যার্থ হয়। পরবর্তিতে রাণী ভবানীর প্রচেষ্টায় ১৮৭৮ সালে ইস্টার্ন স্টেট কোম্পানি নাটোর – পার্বতীপুর রেললাইন বসানোর কাজ শুরু কর। অভিজ্ঞ ব্রিটিশরা তখন যোগাযোগের অন্যতম মাধ্যম নদীপথের সংযোগ শহর সুলতানপুরকে(সান্তাহারের পূর্বনাম) বেছে নেয়। যমুনা ও রক্তদহের তীরে এই শহরটিকে তারা স্টেশন স্থাপনের সিদ্ধান্ত গ্রহণ করে। অধুনা উত্তরবঙ্গের সঙ্গে ঢাকা ও খুলনার রেল যোগাযোগ সান্তাহারের উপর দিয়ে হয়। তৎকালীন অবিভক্ত ভারত বর্ষে সান্তাহার থেকে ভারত তথা কলকাতা, দার্জিলিংসহ ভারতের বিভিন্ন শহরে দার্জিলিং মেইল নামে খ্যাত রেলগাড়ির মাধ্যমে যাত্রা করা যেত। সান্তাহার রেলপ্রসিদ্ধ শহর বিধায় পাকিস্তান আমলে তৎকালীন পাকিস্তান সরকার সান্তাহারে বিহারীদের সান্তাহারে পূর্ণবাসন করে। ১৯৭১ সালের মহান মুক্তিযুদ্ধের বহু স্মৃতিবিজড়িত এ শহর। সান্তাহারের মুক্তিযোদ্ধারা ও আপামর জনগণ মুক্তিযুদ্ধে অংশগ্রহণ করে। ১৯৭১ সালে প্রায় ২৫ হাজার বিহারির বসবাস ছিল এই শহরে। নানা রকম অত্যাচার করতো তারা বাঙালীদের ওপর। ১৯৭১ সালে মুত্তিযুদ্ধ শুরুর প্রক্কালে বিহারিরা পূর্ব পরিকল্পনা অনুযায়ী বাঙালী নিধন কার্যক্রম শুরু করে। শেষ পযর্ন্ত তাদের হত্যাযজ্ঞের ভয়ে ভীত না হয়ে ঘুরে দাঁড়ায় বাঙালীরা। প্রান যায় উভয় পক্ষের লোকজনের। মুক্তিযুদ্ধ শুরু হলে পাকবাহিনী সান্তাহারে বিহারি হত্যা কান্ডের প্রতিশোধ হিসাবে ব্যাপক হত্যাযজ্ঞ সংগঠিত করে। প্রান যায় সান্তাহারে অনেক হিন্দু, মুসলমান সহ নানা ধর্মের মানুষের। মহান মুক্তিযুদ্ধে নিহত শহীদদের জন্য ২০১৫ সান্তাহারে একটি স্মৃতিস্তম্ভ নির্মিত হয়। অনেক স্মৃতি বিজরিত সান্তাহার শহরে রেলওয়ে লেভেল ক্রসিংয়ের ভিতর ’ঠক্কর’ নামক স্থানে স্বাধীনতা স্বৃতিস্তম্ভ নির্মানের জন্য স্থান নির্ধারন হয়।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির উচ্চতা ১৪ মিটার।
প্রশাসন
বাংলাদেশের অন্যান্য শহরগুলোর মতো সান্তাহারও সান্তাহার পৌরসভা নামক একটি পৌরসভা দ্বারা পরিচালিত হয় যা মূলত একটি স্থানীয় সরকার সংস্থা। 'ক' শ্রেণীভুক্ত এ পৌরসভাটি বর্তমানে সান্তাহার শহরকে ৯টি ওয়ার্ডে এবং সেগুলোকে পুনরায় ৩৫ টি মহল্লায় বিভক্ত করে এ শহরের নাগরিকদের পৌরসেবা ও পরিচালনা করছে।
জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী সান্তাহার শহরের মোট জনসংখ্যা ৩৬,৮৬০ জন যার মধ্যে ১৮৮১৩ জন পুরুষ এবং ১৮৪০৭ জন নারী। এ শহরের পুরুষ এবং নারী অনুপাত ১০৪:১০০।
যোগাযোগ
সান্তাহার একটি রেল যোগাযোগের জন্য প্রসিদ্ধ একটি শহর। অধুনা উত্তরবঙ্গের সাথে ঢাকা ও খুলনার রেল যোগাযোগ সান্তাহারের উপর দিয়ে হয়ে থাকে। তৎকালীন অবিভক্ত ভারত বর্ষে সান্তাহার থেকে ভারত তথা কলিকাতা, দার্জিলিং সহ ভারতের বিভিন্ন শহরে যোগাযোগ করা যেত। সড়ক যোগাযোগের ক্ষেত্রেও সান্তাহার একটি গুরুত্বপূর্ণ শহর। নওগাঁ জেলা ও আশেপাশের সকল এলাকার সড়ক যোগাযোগ সান্তাহারের মাধ্যমেই হয়ে থাকে। সিএনজি, বাস, রিকশা প্রধান যানবাহন।
শিক্ষা ব্যবস্থা
সান্তাহার শহরের স্বাক্ষরতার হার শতকরা ৬২ ভাগ। এ শহরের উল্লেখযোগ্য কিছু শিক্ষা প্রতিষ্ঠান হল: প্রাথমিক বিদ্যালয়: সরকারি কলেজ:
তেনামপেট
তেনামপেট দক্ষিণ ভারতের তামিলনাড়ু রাজ্যের চেন্নাই জেলার একটি ব্যস্ততর অর্থনৈতিক অঞ্চল৷ তেনামপেট জংশন চেন্নাইয়ের গুরুত্বপূর্ণ সড়ক জংশনগুলির একটি এবং অধিকাংশ সময়ে যানজট আবদ্ধ থাকে৷ স্থানভেদে এখানেও কিছু উচ্চ মানের ও ঐতিহাসিক গুরুত্বপূর্ণ ভূসম্পত্তি রয়েছে৷ আন্না সালাইয়ের তেনামপেট অংশে রয়েছে বেশ কিছু সরকারি দপ্তর ও বিলাসবহুল হোটেল৷
নামকরণ
তেনামপেট চেন্নাইয়ের অন্যতম মহাসড়ক আন্না সালাই বরাবর অবস্থিত৷ তেনামপেট বা তেনামপেট্টাই এসেছে তেন্নাম ও পেট্টাই শব্দযুগলের একত্রীকরণে, যার অর্থ নারিকেল গাছের স্থান৷ সম্ভবত এই স্থান নারিখেল চাষে উন্নত ছিলো৷
ভূগোল
২০১৮ খ্রিস্টাব্দের পরিসংখ্যান অনুসারে তেনামপেট লোকালয়ের মোট বনরাজির পরিমাণ ২০ শতাংশের অধিক, যেখানে চেন্নাই শহরে এই পরিসংখ্যান গড়ে ১৪.৯ শতাংশ৷ লোকালয়টির উত্তরে রয়েছে গোপালপুরম, পূর্বে রয়েছে ময়িলাপুর, দক্ষিণে রয়েছে আলোয়ারপেট, দক্ষিণ-পশ্চিমে রয়েছে নন্দনম এবং পশ্চিমে রয়েছে ত্যাগরায়নগর৷
লোকালয়
পোয়েস গার্ডেন তামিলনাড়ুর দুজন গণ্যমান্য ব্যক্তিত্বের আবাসস্থল, একজন হলে তামিলনাড়ুর প্রাক্তন মুখ্যমন্ত্রী জয়ললিতা জয়রাম এবং অপর জন হলেন প্রখ্যাত অভিনেতা রজনীকান্ত৷ পার্শ্ববর্তী গোপালপুরমের বাস করতেন প্রাক্তন মুখ্যমন্ত্রী করুণানিধি মুথুবেল৷
তেনামপেটের আন্না অরিবলয়ম, হলো ডিএমকে দলের সদর এবং বন্যতেনামপেট হলো পিএমকে দলের সদর দপ্তর৷ এছাড়া হায়াত রিজেন্সির মতো হোটেলের মূল ভবনটিও এখানেই অবস্থিত৷ চেন্নাইয়ে জেমিনি বা আন্না উড়ালপুলটি এই লোকালয়েই অবস্থিত৷
ঘারচিস্তান
ঘারচিস্তান বা ঘারজিস্তান যা ঘারজুশ শার নামেও পরিচিত ছিল মুরঘাব নদীর উত্তর তীরে অবস্থিত একটি মধ্যযুগীয় অঞ্চল, যা হেরাতের পূর্বে এবং হরি নদীর উত্তরে অবস্থিত ছিল। এটি আফগানিস্তানের আধুনিক বাদঘিজ প্রদেশের সাথে মোটামুটি মিলে যায়।
মসজিদে মহিলাদের অধিকার সংক্রান্ত ইসলামি বিল
মসজিদে মহিলাদের অধিকার সংক্রান্ত ইসলামি বিল মুসলিম এবং নারীবাদী লেখক আসরা নোমানি দ্বারা তৈরিকৃত একটি তালিকা। বিলটি মার্কিন যুক্তরাষ্ট্রে ২০০৪ সালে ডটার্স অফ হাগারের নেতৃত্বে উন্নয়ন করেছে।
ইতিহাস
"মসজিদে মহিলাদের অধিকার সংক্রান্ত ইসলামি বিল" "শয়নকক্ষে মহিলাদের অধিকার সংক্রান্ত ইসলামি বিল" সহ রচিত হয়েছিল এবং মুসলিম বিশ্বে হৃদয়, মন এবং দরজা খোলার ৯৯টি বিধান তৈরি করা হয়েছিল ইসলামকে আরো প্রগতিশীল করার জন্য।
নোমানি আরব হাগারের পৈতৃক মাতৃত্বের সম্মানে এটি লিখেছিলেন যিনি আরব মরুভূমিতে তার পুত্র ইশ্মায়েলের সাথে একা দাঁড়িয়েছিলেন এবং যার মাধ্যমে তার বংশের সাহস অনুমতি দেয় যা আরবদের বেঁচে থাকার জন্য পরিণত হয়েছিল।
আমি প্রথম শতাব্দীতে ইসলামকে সংজ্ঞায়িত করা সমস্ত আশ্চর্যজনক মহিলাদের ইতিহাসে হাঁটি। এত বছর আগে, মহিলারা অংশগ্রহণকারী এবং নেতা ছিলেন এবং আমি এই মহান নারীর পদাঙ্ক অনুসরন করেছি, যিনি ইসলামের মা, হাগার। সে মক্কায় গিয়েছিল এবং সে তার ছেলের সাথে সেখানে একা দাঁড়িয়েছিল এবং সে আমাদের ধর্মের উৎস। আমি তোমার আগে তার শক্তি নিয়ে আমার সামনে বসে আছি। আমি তার পদাঙ্ক অনুসরণ করেছি এবং আমি কি তার শক্তি অনুভব করতে পারি? এবং আমি জানতাম যে ইসলামে নারী হিসেবে আমাদের স্থান, আমাদের সঠিক স্থান পুনরায় দাবি করতে হবে।
মসজিদে মহিলাদের অধিকার সংক্রান্ত ইসলামিক বিলটি মক্কা থেকে ফিরে আসার পর লেখা হয়েছিল যেখানে নোমানি সমস্ত ব্যক্তির সমান আচরণ উল্লেখ করেছিলেন যা তিনি মর্গানটাউনে তার স্থানীয় মসজিদে ফিরে আসার সময় অভাব অনুভব করেছিলেন।
মক্কায় আমি একজন সম্পূর্ণরূপে উপলব্ধিমান মানুষ ছিলাম। আমার জন্য কোনো পিছনের দরজা ছিল না। পেছনের কোন প্রবেশ পথ ছিল না। পিছনের সারি ছিল না যেখানে আমাকে নামাজ পড়তে হতো। আমি আমার বাবার পাশাপাশি প্রার্থনা করেছি। আমি তার সাথে সদর দরজা দিয়ে প্রবেশ করলাম। যখন আমি মরগানটাউনের আমার মসজিদে একই কাজ করার সাহস করেছিলাম, তখন আমি চিৎকার করেছিলাম এবং আমাকে বলা হয়েছিল পিছনের দরজা নিয়ে যেতে। আমাকে বারান্দায় বসতে বলা হয়েছিল। তাই প্রায় দুই বছর ধরে, আমরা লড়াই করছি এবং আমরা সামনের দরজা দিয়ে এবং মূল হলের ভিতরে প্রবেশ করেছি। আমি এখন বিচারে বসেছি কারণ মসজিদের ৩৫ জন পুরুষ আমাকে একটি সমস্যা সৃষ্টিকারী হিসেবে নিষিদ্ধ করার জন্য একটি পিটিশনে স্বাক্ষর করেছেন। তাই ১লা মার্চ, উইমেন হিস্ট্রি মাসের শুরুতে, আমি মুসলিম মহিলাদের স্বাধীনতা সফর বলতে যা গর্বিত তা চালু করলাম এবং আমি যা করেছি তা হলো আমি আমার মুসলিম বিশ্বে হৃদয়, মন এবং দরজা খোলার জন্য আমার মসজিদের ৯৯টি দরজায় পোস্ট করেছি। এর সাথে আমি মসজিদে মহিলাদের অধিকার সংক্রান্ত একটি বিল এবং শয়নকক্ষে মহিলাদের অধিকার সংক্রান্ত একটি বিল সংযুক্ত করেছি, যাতে আমরা নারীদের জন্য ইসলাম যা তৈরি করেছে তা আমরা দাবি করতে পারি এবং পুনরায় দাবি করতে পারি।
মসজিদে মহিলাদের অধিকার সংক্রান্ত ইসলামি বিল
মসজিদে মহিলাদের অধিকার সংক্রান্ত ইসলামি বিলে ১০টি অধিকার রয়েছে যা মহিলাদের মসজিদে তাদের অংশগ্রহণের ক্ষেত্রে প্রদান করা উচিত, যেমন প্রধান প্রবেশদ্বার দিয়ে মসজিদে প্রবেশ করা এবং শুধুমাত্র পিছন দিয়ে প্রবেশ করার প্রয়োজন নেই। মহিলাদের পুরুষদের থেকে আলাদা করার জন্য তৈরি কৃত্রিম বাধা দ্বারা বিচ্ছিন্ন না হয়ে মসজিদে সম্পূর্ণ প্রবেশাধিকার রয়েছে। এই তালিকা সম্মানিত মহিলা সদস্যদের স্বাধীনভাবে সম্বোধন করার অধিকার প্রদান করে যা তারা পুরুষ বা মহিলা হোক এবং নেতৃত্বের পদে থাকার পাশাপাশি পুরুষদের সমান আচরণ পাওয়ার অধিকার প্রদান করে।
ওক
ওক (Oak) হলো একপ্রকার শক্তকাঠের উপযোগী বৈশিষ্ট্য নিয়ে গড়া বুনো কুইরকাস গণের বৃক্ষ। এ গাছটি বিভিন্ন প্রজাতির রয়েছে। সমগ্র বিশ্বে তিনশতাধিক প্রজাতির ওক গাছ আছে। সকল প্রজাতির ওক গাছ থেকেই বৃহদাকারের বীজ জন্মায় যা একর্ন নামে পরিচিত। ইউরোপ এবং উত্তর আমেরিকার অনেক দেশেই ওক গাছ জন্মে থাকে। ঐ সকল অঞ্চলের লোকেরা তাদের নিয়ন্ত্রণাধীন ওক গাছের জন্য গর্ববোধ করে থাকেন। উত্তর গোলার্ধের বনভূমিতে উৎপাদিত ওক গাছ মানুষের সংস্পর্শ ছাড়াই বেড়ে উঠে এবং একচেটিয়াভাবে প্রাধান্য বিস্তার করে আছে।
আধুনিক চাষাবাদ প্রণালীর পূর্বে একসময় ইংল্যান্ডের অধিকাংশ এলাকাই ওক বৃক্ষে পরিপূর্ণ ছিল। অষ্টাদশ শতকে রয়েল নেভি বা রাজকীয় নৌবাহিনীর জাহাজ নির্মাণের জন্য ব্যাপকভাবে ওক বৃক্ষ কর্তন করা হয়েছিল।
ব্যবহার
কয়েক ধরনের ওক গাছের কাঠ অত্যন্ত শক্ত ও মজবুত প্রকৃতির। এ জাতীয় গাছ দিয়ে বিভিন্ন ধরনের আসবাবপত্র তৈরী করা যায়। বর্তমানে ওক গাছের কাঠ বেশ দুষ্প্রাপ্য, অত্যন্ত মূল্যবান ও ব্যয়বহুল। এর বিপরীতে নরম কাঠ হিসেবে রয়েছে পাইন যা তুলনামূলকভাবে সস্তা।
বৈশিষ্ট্যাবলী
অধিকাংশ ওক বৃক্ষ শরৎকালে তাদের সকল পাতা হারায় বা ঝরে পড়ে। লাইভ ওক নামে কিছু প্রজাতির ওক রয়েছে যেগুলো আমেরিকার দক্ষিণে জন্মে এবং হোম ওক নামে আরেক ধরনের প্রজাতির ওক গাছ ইউরোপে জন্মায় যারা শীতকালে তাদের পাতা ধরে রাখতে সমর্থ। মার্কিন যুক্তরাষ্ট্রেও লাইভ ওক রয়েছে যারা তাদের অধিকাংশ পাতা শীতকালে ধরে রাখে।
ওক বৃক্ষ এক হাজার বছর বয়স পর্যন্ত বাঁচতে পারে।
একর্ন
thumb|250px|একটি ওক বৃক্ষ শক্ত আবরণবিশিষ্ট ওক গাছের ফল একর্ন নামে পরিচিত। গড়পড়তা ২০ বছরের মধ্যে এগুলো একর্ন উৎপাদন করে। এমনকি প্রথম উৎপাদনের জন্য ৫০ বছর পর্যন্ত অপেক্ষা করতে হয়। কিন্তু যখন একটি ওক গাছের বয়স ৭০ থেকে ৮০ বছরের মধ্যে অবস্থান করে, তখন এগুলো হাজার হাজার একর্ন উৎপাদন করে থাকে। গাছটি বছরে একবার ফল দেয় যা সাধারণতঃ শরৎকালে পাকে।
ডায়ান বিভার্স
ডায়ান বিভার্স (জন্ম: ১৮ ডিসেম্বর ১৯৪৬) হলেন একজন অস্ট্রেলীয় ভাস্কর, শিল্পী, জহুরি এবং বক্স হিল ইনস্টিটিউট ও রয়্যাল মেলবোর্ন ইনস্টিটিউট অফ টেকনোলজির (আরএমআইটি) প্রাক্তন প্রভাষিকা।
কর্মজীবন
১৯৮০ এর দশকে বিভার্স মেলবোর্নে ভিক্টোরিয়া শিশু জাদুঘরের তত্ত্বাবধায়ক হিসাবে কাজ করেছিলেন এবং ১৯৮৮ সালে তিনি মেলবোর্নে রয়্যাল এক্সিবিশন বিল্ডিংয়ে জুডি শিকাগোর ডিনার পার্টির প্রদর্শনীতেও তত্ত্বাবধায়ক হিসাবে কাজ করেছিলেন। নব্বইয়ের দশক জুড়ে তিনি উইমেন আর্ট রেজিস্টার এবং এনএভিএর মেলবোর্ন শাখার কমিটিতে ছিলেন।
আউগুস্তো পিনোচে
আউগুস্তো হোসে রামোন পিনোচে উগার্তে (স্পেনীয় ভাষায়: Augusto José Ramón Pinochet Ugarte) (২৫শে নভেম্বর, ১৯১৫–১০ই ডিসেম্বর, ২০০৬ ) ১৯৭৩ থেকে ১৯৯০ সাল পর্যন্ত চিলির সামরিক স্বৈরশাসক ছিলেন। তিনি প্রথমে একজন পেশাদার যোদ্ধা ছিলেন।
জন্ম ও শিক্ষাজীবন
আউগুস্তো হোসে ১৯৩৬ সালে সান্তিয়াগো সামরিক একাডেমি থেকে স্নাতক হন।
কর্মজীবন
তিনি ১৯৭৩ সালের সেপ্টেম্বরে চিলির সেনাবাহিনীর প্রধান হন। এর ১৮ দিন পরেই তিনি একটি ক্যু-এর মাধ্যমে রাষ্ট্রপতি আইয়েন্দেকে ক্ষমতাচ্যুত ও হত্যা করেন। পিনোচে একটি সামরিক কাউন্সিলের প্রধান হিসেবে ক্ষমতা দখল করেন এবং নিপীড়ন শুরু করেন। প্রথম তিন বছরে প্রায় ১ লক্ষ লোককে কারাবন্দী করেন। এদের অনেকের উপরেই নির্যাতন চালানো হয়। অনেকে নিখোঁজ হয়। ১৯৭৪ সালে নিজেকে চিলির রাষ্ট্রপতি ঘোষণা করেন। ১৯৭৮ সালে একটি গণভোটের আয়োজন করেন, যাতে ৭৫% লোক তার নীতির প্রতি সমর্থন জানায়। ১৯৮০ সালে পিনোচে নতুন সংবিধান রচনা করেন এবং আরেকটি গণভোটের মাধ্যমে সেটিকে কার্যকর করা হয়। নতুন সংবিধান অনুসারে পিনোচে আরও ৮ বছর দেশ শাসন করার শপথ নেন। কিন্তু ১৯৮০-র দশকে তার শাসনের প্রতি মার্কিন যুক্তরাষ্ট্র বিরূপ ভাব প্রদর্শন শুরু করে, যদিও মার্কিন গোয়েন্দা সংস্থা সিআইএ-র সাহায্য নিয়েই তিনি ক্ষমতায় এসেছিলেন। ১৯৮২ সালের অর্থনৈতিক ধ্স তার অভ্যন্তরীণ প্রভাব খর্ব করে। ১৯৮৮ সালে তিনি আবার একটি গণভোট ডাকেন, কিন্তু এবার ৫৫% চিলীয় তার বিরুদ্ধে ভোট দেয়। তিনি জনতার রায় মেনে নিয়ে ১৯৯০ সালে ক্ষমতা থেকে সরে দাঁড়ান। কিন্তু ১৯৯৮ সাল পর্যন্তও তিনি সামরিক বাহিনীর প্রধান ছিলেন এবং রাজনীতিতে তখনও নেপথ্যে প্রভাব রেখে যাচ্ছিলেন। এরপর তিনি অবসর গ্রহণ করেন। ২০০৪ সালে চিলির আদালত তাকে বিচারে কাঠগড়ায় দাঁড়ানোর জন্য শারীরিকভাবে উপযুক্ত বিবেচনা করে এবং তাকে গৃহবন্দী করা হয়। গৃহবন্দী অবস্থাতেই তিনি ২০০৬ সালের ১০ই ডিসেম্বর মারা যান। এসময় তার বিরুদ্ধে ৩০০-রও বেশি মামলা ঝুলে ছিল, যদিও তিনি কোনটিতেই দোষী সাব্যস্ত হননি।
পূজালি
পূজালী হল ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি শহর ও পঔরসভা। এই শহরটি কলকাতা মেট্রোপলিটান ডেভেলপমেন্ট অথরিটির (কেএমডিএ) এক্তিয়ারভুক্ত এলাকার অন্তর্গত।
ভূগোল
দক্ষিণ চব্বিশ পরগনা জেলার আলিপুর সদর মহকুমাই এই জেলার সর্বাধিক নগরায়িত অংশ। এই মহকুমার মোট জনসংখ্যার ৫৯.৮৫ শতাংশ শহরাঞ্চলে এবং অবশিষ্ট ৪০.১৫ শতাংশ গ্রামাঞ্চলের বাসিন্দা। মহকুমার উত্তর অংশে (পাশের মানচিত্রে প্রদর্শিত) ২১টি জনগণনা নগর রয়েছে। সমগ্র জেলাটি গাঙ্গেয় বদ্বীপ অঞ্চলে অবস্থিত এবং মহকুমাটি হুগলি নদীর পূর্ব পাড়ে পলিসমৃদ্ধ সমভূমিতে অবস্থিত। মহকুমার এই অংশটি রাজ্যের একটি উল্লেখযোগ্য শিল্পাঞ্চলও বটে।
পূজালী শহরটি 22.46787°N, 88.14524°W অক্ষাংশ ও দ্রাঘিমাংশের মধ্যে অবস্থিত। সমুদ্রপৃষ্ঠ থেকে এই শহরে গড় উচ্চতা 9 m।
জনপরিসংখ্যান
২০১১ সালের জনগণনার প্রতিবেদন অনুযায়ী,পূজালীর মোট জনসংখ্যা ৩৭,০৪৭; এর মধ্যে ১৮,৯৪০ জন পুরুষ (৫১ শতাংশ) এবং ১৮,১০৭ জন মহিলা (৪৯ শতাংশ)। ৪,৩১৬ জনের বয়স ছয় বছর বা তার কম। মোট সাক্ষর জনসংখ্যা ২৫,৭৯১ (সাত বছর বা তদুর্ধ্ব বয়সী জনসংখ্যার ৭৮.৮০ শতাংশ)।
২০০১ সালের জনগণনার প্রতিবেদন অনুযায়ী, পূজালীর মোট জনসংখ্যা ছিল ৩৩,৮৬৩; এর মধ্যে পুরুষের হার ছিল ৫২ শতাংশ এবং মহিলার হার ছিল ৪৮ শতাংশ। শহরে গড় সাক্ষরতার হার ছিল ৬১ শতাংশ, যা সেই জনগণনার প্রতিবেদন অনুযায়ী জাতীয় গড় ৫৯.৫ শতাংশের তুলনায় ছিল সামান্য বেশি। শহরের মোট জনসংখ্যার ১৩ শতাংশের বয়স ছিল ছয় বছরের নিচে।
কলকাতা মহানগর অঞ্চল
২০১১ সালের জনগণনার প্রতিবেদন অনুযায়ী দক্ষিণ চব্বিশ পরগনা জেলার নিম্নলিখিত পুরসভা ও জনগণনা নগরগুলি হল (পুরসভা ও জনগণনা নগর বন্ধনীতে যথাক্রমে পু. ও জ.ন. আদ্যক্ষর দ্বারা চিহ্নিত): মহেশতলা (পু.), জোকা (জ.ন.) (বর্তমানে কলকাতা পৌরসংস্থার অধিভুক্ত), বলরামপুর (জ.ন.), চটা কালিকাপুর (জ.ন.), বজবজ (পু.), নিশ্চিন্তপুর (জ.ন.), উত্তর রায়পুর (জ.ন.), পূজালী (পু.) ও রাজপুর সোনারপুর (পু.)।
পৌর প্রশাসন
পূজালী পুরসভা ১৬টি ওয়ার্ডে বিভক্ত। ২০১৫ সালের পুরভোটের পর সর্বভারতীয় তৃণমূল কংগ্রেস এই পুরসভায় ক্ষমতাসীন হয়।
সমষ্টি উন্নয়ন ব্লকের সদর
বজবজ ১ সমষ্টি উন্নয়ন ব্লকের সদর পূর্ব নিশ্চিন্তপুরে অবস্থিত। দক্ষিণ চব্বিশ পরগনা জেলার ডিস্ট্রিক্ট সেন্সাস হ্যান্ডবুক-এর ১৬৭ পৃষ্ঠার মানচিত্রে বজবজ ১ সমষ্টি উন্নয়ন ব্লকের সদর হিসাবে পূজালীকে দেখানো হয়েছে।
পরিবহণ ব্যবস্থা
পূজালী রেলপথের মাধ্যমে সুসংযুক্ত। বজবজ রেল স্টেশনের মাধ্যমে শহরটির সঙ্গে শিয়ালদহ-বজবজ লাইনে শিয়ালদহ রেল স্টেশনের সঙ্গে যুক্ত। এই লাইনটির মাধ্যমে পূজালী কলকাতা ও ভারতের অন্যান্য অঞ্চলের সঙ্গে যুক্ত। এছাড়া অ্যাপ-ভিত্তিক ও অন্যান্য ক্যাব এজেন্সিগুলি পূজালীতে ক্যাব পরিষেবা পরিচালনা করে। শহরের মধ্যে যাতায়াতের জন্য তিন চাকার অটোরিক্সা ও সাধারণ রিক্সা বহুল প্রচলিত। পূজালী থেকে হুগলি নদীর অপর পাড়ে উলুবেড়িয়ার সঙ্গে নিয়মিত ফেরি পরিষেবা সুলভ।
শিক্ষাব্যবস্থা
রাজীবপুর উচ্চ বিদ্যালয় হল একটি বাংলা-মাধ্যম সহশিক্ষামূলক শিক্ষাপ্রতিষ্ঠান। ১৯৫৩ সালে প্রতিষ্ঠিত এই বিদ্যালয়ে পঞ্চম থেকে দ্বাদশ শ্রেণি পর্যন্ত পড়াশোনা হয়।
পূজালী রঘুনাথপুর বিদ্যালয় হল একটি বাংলা-মাধ্যম সহশিক্ষামূলক শিক্ষাপ্রতিষ্ঠান। ১৯৬৪ সালে প্রতিষ্ঠিত এই বিদ্যালয়ে পঞ্চম থেকে অষ্টম শ্রেণি পর্যন্ত পড়াশোনা হয়।
স্বাস্থ্য পরিষেবা
পূজালীতে অবস্থিত বিরাজলক্ষ্মী প্রাথমিক স্বাস্থ্য কেন্দ্র হল একটি ছয় শয্যাবিশিষ্ট চিকিৎসাকেন্দ্র।
ফেব্রুয়ারি ১৯৭২
ফেব্রুয়ারি ১৯৭২-এ বিশ্বব্যাপী সংঘটিত ঘটনার সংক্ষিপ্ত-সার।
নীলমণি দাশ
নীলমণি দাশ (৩ মার্চ ১৯১১ - ১৭ মার্চ ১৯৯১) একজন খ্যাতনামা বাঙালি ব্যায়ামবিদ। হিন্দু মহাসভার একটি অনুষ্ঠানে তিনি দেহসৌষ্ঠব প্রদর্শন, লোহা বেঁকানো, বিম ব্যালেন্সিং প্রভৃতি খেলা দেখান এবং আয়রনম্যান উপাধি লাভ করেন। শারীরশিক্ষক হিসাবে ক্যালকাটা অ্যাকাডেমি, ক্যালকাটা ইউনিভার্সিটি ইনস্টিটিউট, অল ইন্ডিয়া রেডিও সহ বিভিন্ন প্রতিষ্ঠানের সাথে যুক্ত ছিলেন। তিনি বেশ কিছু বই এবং চার্ট লিখেছিলেন। তার প্রতিষ্ঠিত সংস্থা আইরনম্যান হেলথ হোম।
প্রথম জীবন
নীলমণি দাশের পরিবারের আদি নিবাস ছিল হুগলী জেলা য়। তার পিতামহ মতিলাল দাশ ১৮৭৩ সালে ম্যালেরিয়ার উপদ্রব থেকে রক্ষা পাওয়ার জন্য হুগলী জেলার পৈতৃক গ্রাম থেকে কলকাতা য় চলে আসেন। তিনি মানিকতলা অঞ্চলের টিকিয়াপাড়ায়, যা বর্তমানে আমহার্স্ট রো নামে পরিচিত, চার কাঠা জমি কেনেন। সেই সময় টিকিয়াপাড়া ছিল বনজঙ্গালপূর্ণ ও জনবিরল। তিনি মাটির দেওয়াল ও খোলার চাল যুক্ত দু'টি কাঁচা ঘর সংবলিত একটি গৃহ নির্মাণ করেন। তিনি বন্ধকীর ব্যবসা করতেন। কালক্রমে তার দুই পুত্রসন্তানের জন্ম হয়। অবস্থার উন্নতি হলে তিনি কাঁচার ঘরের স্থানে পাকা বাড়ি নির্মাণ করেন।
কনিষ্ঠ পুত্র নিবারণচন্দ্র দাশ এন্ট্রান্স পরীক্ষায় পাশ করার পূর্বেই মতিলালের মৃত্যু হয়। পিতার মৃত্যুর পর নিবারণচন্দ্রের কঠোর জীবন সংগ্রাম শুরু হয়। নিবারণচন্দ্র ছিলেন ভীষণ খামখেয়ালি ও প্রচন্ড জেদী। তবে তিনি প্রত্যহ ব্যায়াম ও জিমন্যাস্‌টিক্‌স চর্চা করতেন। তিনি বেনিয়াপুকুরের জনৈক ধনী ব্যক্তির কন্যা মৃণালিনী দেবীকে বিবাহ করেন। কালক্রমে তাদের পাঁচ পুত্র ও দুই কন্যার জন্ম হয়। ১৯১১ সালের ৩ মার্চ নিবারণচন্দ্র দাশ ও মৃণালিনী দেবীর পুত্র নীলমণি দাশের জন্ম হয়।
নীলমণির ডাকনাম ছিল নীলু। শৈশবে তিনি অত্যন্ত দুরন্ত প্রকৃতির ছিলেন। মদন মিত্র লেনের একটি পাঠশালায় তার বিদ্যাভ্যাস শুরু হয়। পাঠশালার পর্ব শেষ হলে তিনি হেদুয়ার নিকটবর্তী অ্যাংলো বেঙ্গলি স্কুলে ভর্তি হন। এই সময় পিতা নিবারণচন্দ্র তার খামখেয়ালিপনার কারণে স্কুলের বেতন দিতে অসমর্থ হলে নীলমণির লেখাপড়া সাময়িকভাবে বন্ধ হয়ে যায়। কিছুদিন বাড়িতে বসে থাকার পর তিনি রাণী ভবানী স্কুলে ভর্তি হন। সেখানে তার বিদ্যাচর্চা ভালই চলছিল। তার পিতা হঠাত চাকরি থেকে পদত্যাগ করলে তার লেখাপড়ায় আবার ছেদ পড়ে। প্রায় এক বছর নীলমণি বাড়িতে বসে পুরনো পাঠক্রম এবং নতুন পাঠক্রমের অনুশীলন করেন। ১৯২৬ সালে নিবারণচন্দ্র নতুন চাকরি যোগাড় করলে নীলমণি বাড়ির পাশেই ক্যালকাটা অ্যাকাডেমিতে ষষ্ঠ শ্রেণীতে ভর্তি হন। এরপর থেকে নীলমণির শিক্ষাজীবন স্থিতিশীল হয়। লেখাপড়া, খেলাধুলা ও শরীরচর্চাতে তিনি সম্পূর্ণরূপে মনোনিবেশ করেন।
ছোট থেকেই নীলমণির ফুটবল খেলায় ভীষণ আগ্রহ ছিল। কিন্তু খেলতে নেমে দশ পনেরো মিনিটের মধ্যেই হাঁপিয়ে পড়তেন। ফুসফুসের ক্ষমতা বাড়াবার জন্য তিনি দৌড় অভ্যাস করেন। বিভিন্ন দৌড় প্রতিযোগিতা বিশেষ করে দূরপাল্লার দৌড় প্রতিযোগিতায় তিনি অংশগ্রহণ করেন। এর ফলে তিনি ফুটবল খেলায় পারদর্শী হয়ে ওঠেন। দুরন্ত খেলোয়াড় ছিলেন বলে আশুতোষ শীল লেনের ভারতমাতা ক্লাবের সতীর্থদের কাছে তিনি অ্যাটিলা বলে পরিচিত হন। এই সময়ে একটি ফুটবল প্রতিযোগিতায় ভারতমাতা ক্লাব একটি মুসলমান দলের মুখোমুখি হয় বাগমারির কাছে মল্লিক লজের মাঠে। ওই খেলায় ভারতমাতা ক্লাব বিপক্ষ দলের বিরুদ্ধে ৪-০ গোলে এগিয়ে গেলে বিপক্ষ দলের উত্তেজিত সমর্থক ও খেলোয়াড় রেফারিকে ও ভারতমাতা ক্লাবের খেলোয়াড়দের আক্রমণ করে। বাকি খেলোয়াড়রা মারমুখী জনতার ঘেরাটোপ থেকে পালিয়ে যেতে সক্ষম হলেও নীলমণি তা পারেননি। উত্তেজিত জনতার তাকে বেধড়ক মারতে শুরু করে এবং তিনি বাঁচাও বাঁচাও বলে আর্তচিত্কার করতে থাকেন। তার আর্ত চিত্কার শুনে নিকটবর্তী এক আখড়া থেকে অনুশীলনরত কুস্তিগীররা ছুটে আসেন। তাদের মধ্যে ছিলেন ঋষি ঘোষ ও প্রকাশ ঘোষ। তাদের দেখে আক্রমণকারীরা পালিয়ে যায়। ঋষি ঘোষ তখন নীলমণির রোগাপটকা চেহারা দেখে বিদ্রূপ করে বলেন শরীর মজবুত না করলে কখনই আক্রমণকারীদের বিরুদ্ধে তিনি লড়তে পারবেন না। ব্যায়াম আর কুস্তি করে শরীর তৈরী করে তবেই তিনি দু ঘা খেয়ে দশ ঘা দিতে পারবেন।
এই ঘটনা নীলমণির জীবনের মোড় ঘুরিয়ে দেয়। বন্ধুবান্ধবদের অলক্ষ্যে তিনি শরীরচর্চা শুরু করেন। পিতার একজোড়া লোহার ডাম্বেল ছিল। তাই দিয়ে তিনি বাড়িতেই পিতার তত্ত্বাবধানে শরীরচর্চা শুরু করেন। ১৯২৭ সাল। নীলমণি তখন সপ্তম শ্রেণীতে। তিনি ক্যালকাটা অ্যাকাডেমির শরীর শিক্ষক সুবল বিশ্বাসের অধীনে কিছুদিন শরীরচর্চা করেন। এরপর তিনি সিমলা ব্যায়াম সমিতিতে ভর্তি হয়ে ব্যায়াম শিক্ষক ডাঃ নারায়ণচন্দ্র দাসের অধীনে ব্যায়াম শিক্ষা করতে থাকেন। নীলমণির মধ্যে সুপ্ত প্রতিভার আভাস পেয়ে সিমলা ব্যায়াম সমিতির প্রতিষ্ঠাতা ও অধ্যক্ষ যতীন্দ্রনাথ বসু ওরফে ক্ষুদিবাবু নীলমণির ব্যায়ামচর্চার জন্য একটি পৃথক ঘরের ব্যবস্থা করে দেন। সিমলা ব্যায়াম সমিতিতে অনুশীলন কালে নীলমণি ঋষি ঘোষ ও প্রকাশ ঘোষকে শিক্ষকরূপে পান। এই সময়ে ডাঃ নিবারণচন্দ্র ঘোষের মাধ্যমে নীলমণি তার গুরু মেজর ডাঃ ফণীন্দ্রকৃষ্ণ গুপ্তের সংস্পর্শে আসেন। প্রথম সাক্ষাতেই নীলমণি ডাঃ গুপ্তকে নিজের গুরুর আসনে অধিষ্ঠিত করেন। মেজর গুপ্ত নীলমণিকে শরীরচর্চার পাশাপাশি মনের চর্চার করতে নির্দেশ দেন। তিনি বিশ্বাস করতেন মনকে বাদ দিয়ে শরীরচর্চা হয় না। এবং মনের চর্চার জন্য প্রয়োজন ভালো বই পড়া। তিনি নীলমণিকে বেশ কিছু বই পড়তে বলেন এবং বইগুলো কোন গ্রন্থাগারে পাওয়া যাবে সেই সন্ধানও দিয়ে দেন। নীলমণি গুরুর নির্দেশ মত শরীরচর্চার পাশাপাশি মনের চর্চার জন্য বই পড়তে থাকেন। তিনি বেশ কিছু গ্রন্থাগারের সদস্য হন। রামমোহন লাইব্রেরি ও অমল লাইব্রেরীতে তিনি নিত্য যাতায়াত করতে থাকেন। তার সব চেয়ে প্রিয় গ্রন্থ ছিল স্বামী বিবেকানন্দের বাণী ও রচনা। যে সব স্থানে তিনি শরীরচর্চার উল্লেখ পেতেন সেগুলো নিজের খাতায় টুকে রাখতেন। সপ্তম শ্রেণীতে তিনি প্রথম স্থান অধিকার করেন। নীলমণির মেধাবী ছিলেন বলে প্রধান শিক্ষক পরাণ ভট্টাচার্য তাকে অর্ধ অবৈতনিক করে দেন।
ব্যায়ামের সাথে সাথে নীলমণি লাঠিখেলা, মুষ্টিযুদ্ধ, জুজুত্সু, সাঁতার ও জিমন্যাসটিক্‌স্‌ চর্চা করতে থাকেন। তিনি লাঠিখেলা শেখেন বঙ্গীয় ব্যায়াম সমিতির প্রতিষ্ঠাতা বিপ্লবী পুলিনবিহারী দাস ও সিমলা ব্যায়াম সমিতির অমল বসুর কাছে। মুষ্টিযুদ্ধ শেখেন স্কুল অফ ফিজিক্যাল কালচারের প্রতিষ্ঠাতা জগৎকান্ত শীলের ও কেমব্রিজ ব্লু অশোক চ্যাটার্জির কাছে। সাঁতার শেখেন হেদুয়ার সেন্ট্রাল সুইমিং ক্লাবে। ফুটবল খেলা শেখেন বিখ্যাত খেলোয়াড় বলাই চ্যাটার্জির কাছে। শরীরচর্চা ও খেলাধুলার পাশাপাশি তিনি এন.সি.সি., রেড ক্রশ ও সিভিল ডিফেন্সেও আগ্রহের সাথে অংশগ্রহণ করতেন। ম্যাট্রিক পরীক্ষা এগিয়ে আসলে ক্যালকাটা অ্যাকাডেমির শিক্ষকরা তাকে নানাভাবে সাহায্য করতে থাকেন। তার কোন গৃহশিক্ষক ছিল না। নিবারণচন্দ্র নিজেই তাকে ইংরেজি ও অঙ্ক করাতেন। এক প্রতিবেশিনী নীলমণির ম্যাট্রিকের প্রস্তুতির জন্য তাকে তার বাড়ির একটি ঘর ছেড়ে দেন। ১৯৩০ সালে চারটি বিষয়ে লেটার নিয়ে নীলমণি ক্যালকাটা অ্যাকাডেমি থেকে ম্যাট্রিক পাশ করেন।
কর্মজীবন
১৯৩৫ সালে বিপ্লবী পুলীনবিহারী দাসের আহ্বানে তিনি বঙ্গীয় প্রাদেশিক হিন্দু মহাসভার সম্মেলনের সাংস্কৃতিক অনুষ্ঠানে দেহ সৌষ্ঠবের খেলা দেখানোর জন্য মালাদায় যান। উক্ত অনুষ্ঠানে উপস্থিত ছিলেন ডঃ বিনয়কুমার সরকার, বিধুশেখর শাস্ত্রী, সজনীকান্ত দাস, আশুতোষ লাহিড়ী, রামানন্দ চট্টোপাধ্যায় প্রমুখ। অনুষ্ঠানে সভাপতিত্ব করেন বলদেবানন্দ গিরি মহারাজ। অনুষ্ঠান শুরু হয় পুলীনবিহারী দাসের পরিচালনায় লাঠি ও অসি খেলার মধ্যে দিয়ে। এইসব খেলার মাঝে মাঝে নীলমণি দেহ সৌষ্ঠব প্রদর্শন, লোহা ব্যাঁকানো, বিম ব্যালান্সিং প্রভৃতি দুঃসাহসিক কসরত প্রদর্শন করেন। প্রদর্শনী সমাপ্ত হলে সভাপতি বলদেবানন্দ গিরি মহারাজ নীলমণিকে 'আয়রনম্যান' উপাধি দিতে চান। তার প্রস্তাবে উদ্যোক্তারা সম্মত হন। বঙ্গীয় প্রাদেশিক হিন্দু মহাসভার সভাপতি রামানন্দ চট্টোপাধ্যায় সম্মেলনের পক্ষ থেকে নীলমণিকে 'আয়রনম্যান' উপাধিতে ভূষিত করেন। উক্ত অনুষ্ঠানে উপস্থিত ছিলেন বঙ্গবাসী কলেজের ইতিহাসের অধ্যাপক মৃণালকান্তি বসু। তিনি অধ্যক্ষ গিরিশচন্দ্র বসুর কাছে নীলমণির কৃতিত্বের কথা প্রকাশ করেন এবং নীলমণির পড়াশোনা অবৈতনিক করার জন্য সফলভাবে সুপারিশ করেন। নীলমণি বঙ্গবাসী কলেজ থেকেই বি.এ. পরীক্ষায় উত্তীর্ণ হন।
স্নাতক হওয়ার পর নীলমণি কলেজ স্ট্রীটের ওয়াই.এম.সি.এ. থেকে ফিজিক্যাল ট্রেনিং নেন। তারপর কলকাতা ও বাংলার বিভিন্ন জেলায় এককভাবে বা কোন দলের সাথে ব্যায়ামের প্রদর্শনী করতে থাকেন। তার পাশাপাশি বাংলার যুবসমাজকে ব্যায়ামচর্চায় উদ্বুদ্ধ করতে থাকেন। এরপর বঙ্গবাসী কলেজেই মাসিক পঁয়তাল্লিশ টাকা বেতনে শরীর শিক্ষক নিযুক্ত হন। সকাল এগারোটা থেকে দুপুর একটা পর্যন্ত তিনি বঙ্গবাসী স্কুলের ছাত্রদের ব্যায়াম শিক্ষা দিতেন। একটা থেকে তিনটে পর্যন্ত বঙ্গবাসী কলেজে জিমনাসিয়ামের ক্লাস করাতেন। তিনটে থেকে ছ'টা পর্যন্ত বঙ্গবাসী স্কুলে দু'টি ফিজিক্যাল ট্রেনিংয়ের ক্লাস নিতেন। সন্ধ্যাবেলায় ক্যালকাটা ইউনিভার্সিটি ইনস্টিটিউটে ব্যায়াম শিক্ষা দিতেন। এছাড়াও বঙ্গবাসে সান্ধ্য কলেজে পার্টটাইম ব্যায়াম শিক্ষকতা করতেন।
উত্তরাধিকার
তার বহু ছাত্র পরবর্তীকালে শরীরচর্চার জগতে বিশেষ কৃতিত্ব দেখান। তার কৃতী ছাত্রদের মধ্যে ছিলেন নন্দকিশোর চক্রবর্তী, সুধীর ঘটক, সুনীল দাস, সচ্চিদানন্দ শেঠ, রবীন ঘোষ প্রমুখ। তারা বিভিন্ন দেহ সৌষ্ঠব প্রতিযোগিতায় জয়লাভ করে সুনাম অর্জন করেন।
রচিত গ্রন্থাবলী
নীলমণি দাশ রচিত কয়েকটি গ্রন্থ:
১৩ নং ক্রোমোজোম (মানবদেহ)
১৩ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৩ নং ক্রোমোজোমে ১১৪ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩.৫ থেকে ৪.০%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৩ সম্ভবত ৩০০ থেকে ৭০০টি জীন ধারণ করে।